CORRECCIÓ D'ERRORS DE LES BEQUES DE COL·LABORACIÓ "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/46992)
  + [Valencià](/va/acuerdo/46327)






Selector de idioma

Leer

* [Español](/es/acuerdo/46807)
* [Valencià](/va/acuerdo/46844)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CORRECCIÓ D'ERRORS DE LES BEQUES DE COL·LABORACIÓ "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================================================================

Secretaria General

Butlletí Oficial Universitat d'Alacant





CORRECCIÓ D'ERRORS DE LES BEQUES DE COL·LABORACIÓ "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT

Data d'aprovació
:   13/12/2023

Data de publicació
:   18/12/2023

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/46243)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/46992)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/46338)
  + [Compartir acuerdo en 

    X](https://twitter.com/intent/tweet?via=UA_Universidad&text=CORRECCIÓ D'ERRORS DE LES BEQUES DE COL·LABORACIÓ "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT&url=https://www.boua.ua.es/va/acuerdo/46194)

**Títol:** CORRECCIÓ D'ERRORS DE LES BEQUES DE COL·LABORACIÓ "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 13 de desembre de 2023

CORRECCIÓ D'ERRORS DE LES BEQUES DE COL·LABORACIÓ "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT

Detectats errors materials en la versió en valencià de la convocatòria publicada en el BOUA de 14 de desembre de 2021, es realitza una nova publicació de la convocatòria amb els mateixos efectes que la publicació inicial.

BEQUES DE COL·LABORACIÓ "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT

1.    Objecte de la convocatòria i procediment de concessió

L'Escola Politècnica Superior (EPS) de la Universitat d'Alacant, posa en marxa una sèrie d'accions per a reforçar la formació prèvia amb la qual l'estudiantat s'enfronta a les assignatures bàsiques de primer de grau. En aquesta ocasió, promovem, com una part d'un programa pilot dut a terme en el centre, l'activitat "Jo t'ajude amb les Mates".

Estudiants de grau de cursos superiors a primer, amb altes habilitats per a les matemàtiques i amb una especial predisposició i capacitat per a transmetre aquest coneixement, i amb la guia d'un professor o professora designat pel centre amb experiència en la matèria, donaran suport i orientació a les seues companyes i companys de primer curs a través de diverses sessions de treball presencial. Aquestes sessions estaran dirigides a l'estudiantat de l'EPS que a data d'inici d'aquestes activitats tinguen una mitjana de suspens en les avaluacions de les assignatures relacionades amb les matemàtiques.

Aquesta activitat de mentoria entre l'estudiantat es complementa amb una ajuda destinada a l'estudiantat mentor/orientador. Està dirigida preferentment a l'estudiantat de segon, tercer i quart de grau de l'Escola Politècnica Superior de la Universitat d'Alacant.

Aquesta activitat de mentoria pretén potenciar la capacitat de lideratge i també les habilitats de comunicació del desenvolupament professional continu dels futurs enginyers.

L'estudiantat seleccionat per a aquestes ajudes adquirirà el compromís de desenvolupar les sessions formatives presencials que se'ls assignen en règim de compatibilitat amb els seus estudis universitaris, en col·laboració amb el professorat que l'ajudarà i el guiarà en el desenvolupament d'aquestes sessions temàtiques.

2.    Requisits de les persones beneficiàries

Podrà obtenir la condició de beneficiari i sol·licitar aquesta ajuda l'alumnat que:

·         Estiga matriculat en la Universitat d'Alacant durant el curs 2023/2024 en estudis de grau, en cursos superiors a primer, en l'EPS.

·         Tinga disponibilitat horària (matí i/o vesprada) per a la realització d'aquestes sessions per a un mínim de 10 hores i un màxim de 20 hores mensuals.

·         Haja obtingut una qualificació mitjana igual o superior a 8 en les assignatures relacionades amb les matemàtiques cursades en el grau.

·         No siga beneficiari d'una altra ajuda destinada al mateix objecte.

3.    Nombre i dotació de les ajudes.

El nombre d'ajudes que s'assignarà serà d'un màxim de 6. La dotació de l'ajuda serà de 10 € per cada hora de participació en cadascuna de les sessions. La duració serà d'un mínim d'un mes i un màxim de tres mesos durant el curs acadèmic 2023/2024. Cada estudiant podrà rebre fins a un màxim de 600 euros (3 mesos, 20 hores per mes).

4.    Termini i procediment de presentació de sol·licituds

4.1. Termini de presentació

El termini de presentació de sol·licituds començarà l'endemà de la publicació en BOUA d'aquesta convocatòria d'ajuda i finalitza el 15 de gener del 2024 a les 23.59 hores.

4.2. Procediment de presentació

La sol·licitud es presentarà, a través del formulari electrònic (UACloud), al qual caldrà adjuntar la documentació requerida, si escau. L'accés al formulari electrònic es fa des de:

<https://cvnet.cpd.ua.es/uaCuestionarios/preguntas.aspx?idcuestionario=181498&idioma=ca>

La identificació es realitzarà amb les mateixes claus d'usuari/ària i contrasenya d'UACloud /Campus Virtual.

Una vegada finalitzat el termini de presentació de sol·licituds i realitzada la valoració inicial per part de la Comissió de Valoració, es publicarà el llistat provisional de persones aspirants admeses en el procediment.

Totes les resolucions, com també la informació d'altres actes que requerisquen publicació i que es deriven d'aquesta convocatòria, es publicaran dins de la pàgina web de l'EPS: <https://eps.ua.es/va/>

5.    Criteris d'adjudicació

L'assignació de l'ajuda es farà seguint el criteri següent:

S'ordenaran les sol·licituds, segons els mèrits aportats pel personal aspirant, d'acord amb el barem que figura a continuació. Només podran ser considerats aquells mèrits obtinguts fins al dia que finalitze el termini de presentació d'instàncies.

BAREM

·         Expedient acadèmic específic: Nota mitjana sobre 10 de les assignatures de la matèria matemàtiques de primer de grau.

·         Avaluació d'aptituds (prova): Es farà una prova que consistirà en la resolució i l'exposició de la resolució d'un exercici de Matemàtiques de nivell bàsic de primer de grau, valorada amb un màxim de 10 punts, on s'avaluaran les aptituds de l'estudiant per a la realització de les tasques que se'ls assignaran, es valoraran no sols els coneixements en la matèria sinó també les habilitats a l'hora de transmetre'ls als companys i companyes de primer curs de grau. Es prendrà com a requisit indispensable, obtenir una qualificació mínima de 5 punts en aquesta prova com un requisit necessari per a ser beneficiat amb aquesta ajuda.

6.    Òrgan gestor i Comissió de Valoració

6.1. Òrgan gestor

L'òrgan gestor de la convocatòria, l'Escola Politècnica Superior, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució (adreça electrònica de contacte: [hbyprdoi@nai.gh.sw](mailto:eilwbokv@ozh.ek.dy)).

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la petició.

6.2. Comissió de Valoració

Les sol·licituds seran avaluades per una Comissió de Valoració formada pels membres següents:

Presidència. Director de l'Escola Politècnica Superior o persona en qui delegue.

Secretaria. Subdirector de Postgrau i Estudiants o persona en qui delegue.

Vocal: Directora del Departament de Matemàtica Aplicada o persona en qui delegue.

Tots i cadascun dels membres integrants de la Comissió de Valoració hauran d'emplenar i signar el document DACI següent que es troba en l'Annex I d'aquesta plantilla.

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les successives resolucions, com també la informació d'altres actes que requerisquen publicació i que es deriven d'aquesta convocatòria, es publicaran en l'adreça de la pàgina web de l'Escola: <https://eps.ua.es/va/>

El calendari de tràmits serà el següent:

|  |  |
| --- | --- |
| Llistat provisional de persones aspirants admeses i excloses en el procediment. Termini per a presentar reclamacions (3 dies hàbils) | 19 de gener de 2024 |
| Llistat definitiu de persones aspirants admeses i excloses en el procediment | 31 de gener de 2024 |
| Avaluació d'aptituds (prova) | Del 5 al 9 de febrer de 2024 |
| Resolució provisional d'adjudicació de les ajudes "Jo t'ajude amb les Mates" | 13 de febrer de 2024 |
| Resolució definitiva d'adjudicació de les ajudes "Jo t'ajude amb les Mates" | 20 de febrer de 2024 |

Transcorregut aquest termini i a la vista la proposta motivada de la resolució per la Comissió de Valoració, la rectora de la Universitat d'Alacant dictarà la resolució que escaiga.

8.    Marc legal i pressupostari

La convocatòria d'ajuda, amb referència 2023CT0239, que serveix de base reguladora es troba recollida en la línia de subvenció 2024LS007 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació màxima d'ajudes per a aquesta convocatòria serà de 4.000 euros i serà sufragada amb càrrec al capítol IV (50987P6375) del pressupost de l'Escola Politècnica Superior de la Universitat d'Alacant. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2024 de la Universitat d'Alacant. Aquesta ajuda està subjecta a l'impost sobre la Renda de les Persones Físiques (IRPF). Segons el que disposa l'art. 1 del Reial decret 1493/2011 es tramitarà la inclusió d'aquest personal en el Règim General de la Seguretat Social.

9.    Obligacions, justificació de persones beneficiàries i pagament.

9.1. Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, General de Subvencions, les següents:

·         Assistència obligatòria a les dues sessions orientadores que el professorat designat per a aquesta tasca els convoque, aquestes sessions orientadores tindran una duració total aproximada de 2 hores.

·         L'emplenament de la documentació necessària que condueix a la tramitació de les ajudes.

·         Tenir el DNI o NIE en vigor. No podrà començar l'activitat ni es podran iniciar les gestions relacionades amb el pagament de les ajudes i l'alta en Seguretat Social si el NIE està caducat, i si caduca una vegada començada l'activitat, haurà d'interrompre's fins que es presente el NIE amb el nou període de vigència.

La falta d'assistència a aquestes sessions i/o de presentació de la documentació requerida, implicarà, si escau, la no concessió de l'ajuda.

A més, són obligacions de les persones beneficiàries, l'acceptació i la justificació de l'ajuda, les contemplades en l'article 14 de Llei 38/2003, general de subvencions, d'entre les que es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c)    Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

9.2. Justificació de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins a 10 dies després de finalitzada l'activitat, mitjançant la presentació d'una memòria justificativa de l'activitat feta que ha de presentar-se abans del 31 de juliol de 2024.

D'acord amb l'article 34.4 de Llei 38/2003 general de subvencions i article 88.2 del RD 887/2006 Reglament de la Llei general de subvencions, s'estableix un primer pagament anticipat que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció, per un import del 30% de la quantitat concedida. El restant 70% serà abonat després de la justificació mitjançant la presentació de la memòria justificativa de l'activitat realitzada.

L'incompliment per la persona beneficiària de qualsevol dels requisits i les obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat gestionar la vostra sol·licitud de participació en aquesta convocatòria com a aspirant a l'ajuda.

La base de legitimació d'aquest tractament es basa el consentiment expressat en la vostra sol·licitud de participació en aquesta. En el marc dels tractaments esmentats, les vostres dades no podran ser cedides a altres entitats per a l'organització d'esdeveniments relacionats amb l'ajuda, tret d'obligació legal i seran conservades durant el temps estrictament necessari per a complir amb la finalitat citada.

Informem que la persona interessada podrà exercir els seus drets en relació amb el tractament de les dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Podrà, així mateix, posar-se en contacte amb el delegat de Protecció de Dades a través de l'adreça [nsr@av.ew](mailto:loe@ep.at).

La informació addicional i detallada sobre Protecció de Dades, els drets de la persona interessada i la Política de Privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 13 de desembre de 2023.

La rectora

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales

Anàlisi
-------

:   **Modifica a:**

    * [Detalle
      BEQUES DE COL·LABORACIÓ "JO T'AJUDE AMB LES MATES" DE L'ESCOLA POLITÈCNICA SUPERIOR DE LA UNIVERSITAT D'ALACANT](/va/acuerdo/46579) 
      14/12/2023





[Carretera Sant Vicent del Raspeig s/n  
03840 Sant Vicent del Raspeig - Alacant  
 Tel. 00 256 9113 - Fax 20 840 1960](https://www.google.es/maps/@66.881616,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12454&trk=tyah&trkInfo=tarId%4H1240690949324%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)